cyanic-selkie/wikianc huggingface dataset:
Anne Frank
Pidätys ja keskitysleiri
Piileskely päättyi 4. elokuuta 1944, kun joku oli ilmiantanut piileskelijät ja Gestapo pidätti heidät. Aikaisemmin samana vuonna, helmikuussa ja pääsiäisenä, toimistoon tehdyt murrot olivat herättäneet pelkoa. Murtautujat eivät kuitenkaan olleet ilmeisesti kuulleet mitään ääniä, joten he eivät tehneet ilmiantoa. Ilmiantajaksi epäiltiin aluksi vahvasti Willem van Maarenia, joka työskenteli yrityksen varastossa ja johon piilossa olijat eivät olleet luottaneet. Näyttöä hänen syyllisyydestään ei kuitenkaan ollut. Van Maaren oli saanut selville, että talossa piileskeli joku, ja löytänyt herra van Daanin lompakon. Kun natsien pöytäkirjoista selvisi, että ilmiantaja oli nainen, kyseessä arveltiin olevan siivooja Lena Hartog-van Bladeren. Hänen tiedettiin kuulleen piileskelijöistä mieheltään Lammert Hartogilta, jolle asiasta oli kertonut van Maaren. Ilmiantajaa on monesti yritetty selvittää oikeusteitse, mutta varmuutta ei ole saatu. Virallisia tutkimuksia on tehty muun muassa vuosina 1948 ja 1963. Vuonna 2017 eläkkeelle jäänyt FBI-agentti Vince Pankoke keräsi tutkijaryhmän selvittämään, kuka kavalsi Anne Frankin piilopaikan Gestapolle. Vuonna 2022 ryhmä ilmoitti, että todennäköisimmin syyllinen oli juutalainen notaari Arnold van den Bergh. Hänen kerrottiin pettäneen Anne Frankin perheen pelastaakseen itsensä ja oman perheensä. Tutkimus on kuitenkin saanut laajaa kritiikkiä asiantuntijoilta, ja sille toiseen maailmansotaan erikoistuneiden tutkijoiden julkaiseman vastaraportin mukaan sen ”tueksi ei ole mitään kunnollisia todisteita”.
thumb|150px|right|Annea esittävä patsas [[Westerkerkin edessä, korttelin päässä piilopaikasta]]
Miep Gies vältti pidätyksen ilmeisesti siksi, että hän oli itävaltalainen kuten pidättäjäkin. Piilossa olleet vietiin Westerborkiin, mistä heidät karkotettiin viimeisellä kuljetuksella karjavaunussa Auschwitziin. Edith Frank kuoli siellä juuri ennen kuin Neuvostoliiton puna-armeija vapautti leirin 6. tammikuuta 1945. Margot ja Anne olivat ensin kuukausia Auschwitz-Birkenaussa, kunnes heidät lähetettiin Bergen-Belseniin. Hanneli Goslar tapasi Annen vielä muutaman kerran keskitysleirillä piikkilanka-aidan takaa. Margot ja Anne kuolivat Bergen-Belsenissä maaliskuussa 1945, ilmeisesti lavantautiin, vain muutamaa viikkoa ennen leirin vapauttamista, Margot ensin ja Anne muutamaa päivää myöhemmin. Toisaalta on myös epäilty, että tytöt olisivat kuolleet pilkkukuumeeseen ja Margot olisi kuollut monta viikkoa ennen Annea, ehkä jopa helmikuussa.
Päiväkirja
Anne sai päiväkirjan lahjaksi 13-vuotissyntymäpäivänään, minkä jälkeen hän kirjoitti koko piileskelyn ajan peloistaan, riidoistaan vanhempiensa kanssa, tulevaisuudensuunnitelmistaan ja tunteistaan Peteriä kohtaan. Hän käytti ihmisistä salanimiä ilmeisesti suojellakseen heitä siltä varalta, että päiväkirja julkaistaisiin. Otto Frank säilytti julkaistussa versiossa muiden kuin perheenjäsenten salanimet juuri yksityisyydensuojan takia.
thumb|left|150px|Hollanninkielisen version kansi. Miep Gies ja Bep Voskuijl ottivat Annen päiväkirjan talteen pidätyksen jälkeen, ja sodan jälkeen Miep antoi sen Otto Frankille. Myöhemmin Otto Frank suostuteltiin julkaisemaan tekstit. Hän toimitti päiväkirjan julkaisukuntoon ja julkaisi sen nimellä Het Achterhuis 1947. Hän antoi myös piilottamansa 74 riviä ystävälleen, New Yorkin kansainvälisen Anne Frank Centerin johtajalle Cor Suijikille keväällä 1980, noin puoli vuotta ennen kuolemaansa. Myös Annen viimeisen päiväkirjamerkinnän Otto oli piilottanut. Päiväkirjan aitoutta on epäilty jälkeenpäin, mutta vuonna 1981 Hollannin valtio julkaisi aitoustodistuksen.
Anne kirjoitti lahjaksi saamansa päiväkirjan täyteen, minkä jälkeen hän kirjoitti kolmeen muuhun muistikirjaan – näitä kutsutaan versioksi A. Sitten hän kuuli radiosta, että Hollannin valtio on kiinnostunut sodasta kertovista, tavallisten ihmisten kirjoituksista, ja hän alkoi keväällä 1944 muokata päiväkirjastaan julkaisukelpoisempaa B-versiota. Hän muun muassa jätti pois tarpeettomilta tuntuneita yksityiskohtia, haaveilua ja muuta vastaavaa. Sisällölliset ja tyylilliset korjaukset viittaavat siihen, että Anne ajatteli jo tekstiensä mahdollista julkaisua. Paperipinon päällimmäisenä oli kuitenkin sivu, jossa Anne sanoo pitävänsä huolen, ettei kukaan lue hänen päiväkirjaansa. Sivun tarkoitus ei ole varma, ja Otto Frank jätti sen pois julkaistusta versiosta. C-versioksi kutsutaan Otto Frankin julkaisemaa tekstiä, joka oli muotoiltu B-version pohjalta.
Päiväkirjan ja Annen elämänvaiheiden dramatisoinnit
Päiväkirja ja Annen elämänvaiheet on dramatisoitu moneen otteeseen. Aiheesta tehtiin jo vuonna 1956 näytelmä ja 1959 elokuva, joita kumpaakaan Otto Frank ei halunnut nähdä. Elokuvan The Diary of Anne Frank ohjasi George Stevens, ja se voitti kolme Oscar-palkintoa. Myöhemmin päiväkirjasta ja Anne Frankista on tehty lisää elokuvia ja dokumentteja, muun muassa Jon Blairin Anne Frank Remembered. Vuonna 2001 tehtiin elokuva nimeltä Anne Frank.
Vuonna 2008 Espanjassa tehtiin musikaali nimeltä Anne Frank – laulu elämälle. Sen ensi-ilta oli Madridissa 28. helmikuuta 2008. Sveitsiläistä Anne Frank -rahastoa johtava Bernard Elias, joka on Frankin tyttöjen serkku, ei pidä holokaustia sopivana musikaalin aiheena. Elokuvaversiot rahasto on kuitenkin sallinut niiden realistisuuden takia. Rahasto vastaa päiväkirjan oikeuksista, mutta se ei voi kieltää musikaalia, koska siinä ei lainata päiväkirjaa suoraan. Musikaalin ohjaaja Rafael Alvero sanoo sen sijaan synkempienkin aiheiden soveltuvan musikaaleihin ja pitää esitystään uskollisena päiväkirjalle. Sovitukseen oli saatu lupa Anne Frankin kotimuseon yhteydessä Amsterdamissa toimivalta säätiöltä.
Päiväkirjan tuorein dramatisointi on BBC:llä vuonna 2009 esitetty viisiosainen televisiodraama The Diary of Anne Frank.
Anne Frankin elämä ja kirjoitukset ovat inspiroineet monia eri taiteilijoita ja yhteiskunnallisia kommentaattoreita, jotka ovat viitanneet häneen niin kirjallisuudessa, populaarimusiikissa, televisiossa kuin muissakin medioissa. Yksi esimerkki tästä on kuorokappale Annelies, joka esitettiin ensimmäisen kerran vuonna 2005.
Ainoa tunnettu filmi, jossa Anne esiintyy itse, on hänen vastanaineelle naapurilleen 22. heinäkuuta 1941 kuvattu mykkäelokuva. Siinä Anne nojaa ulos toisen kerroksen ikkunasta, kun hän yrittää nähdä morsiamen ja sulhasen paremmin. Pariskunta selvisi sodasta ja antoi filmin Amsterdamin Anne Frank -museolle. thumb|250px|Bergen-Belsen
Annen puu sekä piilopaikkamuseo
Hevoskastanjapuu, jonka Anne näki piilopaikkansa ikkunasta, oli määrätty kaadettavaksi marraskuussa 2007. Sen pelättiin kaatuvan jonkin lähellä olevan rakennuksen päälle, koska sienitauti oli iskenyt puun kuoreen. Hollantilainen taloustieteilijä Arnold Heertje sanoi puusta: ”Tämä ei ole mikä tahansa puu. Anne Frankin puu on sidottu juutalaisten kohtaloon”. Puusäätiö, jonka muodosti ryhmä luonnonsuojelijoita, nosti siviilikanteen estääkseen puun kaatamisen. Oikeustapaus sai maailmanlaajuista julkisuutta. Hollantilainen oikeusistuin määräsi, että kaupungin virkamiesten ja luonnonsuojelijoiden on löydettävä vaihtoehtoinen ratkaisu. Osapuolet sopivat, että puuta tuettaisiin teräsrakennelmalla, mikä pidentäisi puun ikää jopa viidellätoista vuodella. Puu kaatui myrskyssä 23. elokuuta 2010.
thumb|left|Annen ikkunastaan näkemä hevoskastanjapuu Nykyisin piilopaikkaan pääsee tutustumaan, koska se toimii museona. Museon taustalla olevan säätiön perusti 3. toukokuuta 1957 joukko kansalaisia, mukaan lukien Otto Frank, pyrkimyksenään pelastaa Prinsengrachtin rakennus purkamiselta ja tehdä siitä yleisölle avoin. Anne Frankin talo avautui 3. toukokuuta 1960. Siihen kuuluvat Opektan varastohuone ja toimistotilat sekä salainen siipi, jotka kaikki ovat kalustamattomia, jotta vierailijat voivat kävellä vapaasti huoneiden läpi. Joitakin asukkaiden henkilökohtaisia tavaroita, esimerkiksi Annen seinälle liimaamat elokuvatähtien valokuvat, pala seinäpaperia, jolle Otto Frank merkitsi kasvavien tyttäriensä pituudet, ja seinäkartta, johon hän merkitsi liittoutuneiden etenemisen, on jätetty suojattuina paikoilleen. Peter van Pelsille kuuluneesta pienestä huoneesta lähtee käytävä, joka yhdistää rakennuksen naapurirakennuksiin. Näissä naapurirakennuksissa, jotka säätiö on myös ostanut, säilytetään Annen päiväkirjaa. Siellä järjestetään myös vaihtuvia näyttelyitä, jotka kertovat holokaustista ja nykyajan rotuennakkoluuloista ympäri maailmaa. Museosta on tullut yksi Amsterdamin tunnetuimmista turistinähtävyyksistä, ja vuonna 2005 siellä kävi 965 000 vierailijaa. Museo välittää tietoa myös Internetin välityksellä ja järjestää liikkuvia näyttelyitä niille, jotka eivät voi vierailla itse museossa. Vuonna 2005 näyttelyt matkasivat 32 maahan Euroopassa, Aasiassa, Pohjois-Amerikassa ja Etelä-Amerikassa.
Merwedepleinin asunto
thumb|right|100px|Frankien Merwedepleinin asunto ulkoapäin Merwedepleinin asunto, jossa Frankin perhe asui vuosina 1933–1942, pysyi yksityisomistuksessa 2000-luvun alkuun saakka, jolloin televisiodokumentti sai suuren yleisön kiinnostumaan siitä. Se oli jo pahasti ränsistynyt, kun eräs hollantilainen asuntoyhtiö osti sen ja se restauroitiin 1930-luvun asuun Frankin perheen ottamien valokuvien sekä Annen kirjeiden perusteella. Restauroinnissa auttoivat myös Teresien da Silva Anne Frankin talomuseosta ja Annen serkku Bernhard ”Buddy” Elias. Talo avattiin vuonna 2005, ja tarkoituksena on, että se toimisi suojapaikkana kirjailijalle, joka ei pysty kirjoittamaan vapaasti omassa kotimaassaan. Jokaisella valitulla kirjailijalla on oikeus asua ja työskennellä asunnossa vuoden ajan. Ensimmäinen valittu kirjailija oli algerialainen romaanikirjailija ja runoilija El-Mahdi Acherchour.
Anne Frank -säätiö
Anne Frank -säätiö on Otto Frankin 24. tammikuuta 1963 perustama säätiö. Sen tarkoituksena on edistää hyväntekeväisyyttä ja toimia sosiaalisessa ja kulttuurisessa roolissa Anne Frankin hengessä. Otto Frankin erityisenä toiveena oli, että säätiön tulisi edistää uskontojen välistä ymmärrystä, ihmisten välistä rauhaa sekä kansainvälisiä nuorten välisiä kontakteja. Säätiö omistaa kaikkien Annen kirjoitusten tekijänoikeudet. Sen kotipaikka on Baselissa Sveitsissä. Säätiö käyttää suurimman osan tuotostaan erinäisiin Annen perinnölle sopiviin hyväntekeväisyyskohteisiin. Säätiö on muun muassa perustanut rahaston, joka tarjoaa kiireellisiä lääketarpeita vanhurskaille kansakuntien joukossa, eli niille ei-juutalaisille, jotka auttoivat juutalaisia natsivallan alla. Lisäksi Anne Frank -säätiö avustaa sekä israelilaisia että palestiinalaisia rauhanjärjestöjä ja tukee taloudellisesti myös nuorten saksalaisten, israelilaisten ja arabien välisiä tapaamisia.
Tekninen piirtäminen
Tekninen piirtäminen eli tekninen piirustus on jonkin idean esittämistä piirustusten ja kaavioiden avulla suunnitelmana, jonka avulla idea voidaan toteuttaa. Teknistä piirtämistä käytetään työmenetelmänä useilla tekniikan aloilla, ja se jakaantuu esimerkiksi seuraaviin: talonrakennus ja arkkitehtisuunnittelu, koneenpiirustus, LVIS-suunnittelu, yhdyskuntatekniset piirustukset.
Perinteisen käsin piirtämisen sijasta käytetään nykyisin lähes pelkästään tietokoneavusteisesta suunnittelua. Samalla pelkän piirtämisen sijasta on monilla tekniikan aloilla siirrytty suunnittelukohteen kolmiulotteiseen mallintamiseen. Piirustuksia ei välttämättä tuoteta lainkaan, tai ne voidaan useissa suunnitteluohjelmistoissa luoda mallista lähes automaattisesti kuvantojen projektiosuuntien määrittämisen jälkeen.
Fomepitsoli
Fomepitsoli eli 4-metyylipyratsoli on vastalääke ja alkoholidehydrogenaasin estäjä, jolla hoidetaan akuutteja metanolin tai etyleeniglykolin aiheuttamina myrkytyksiä. Sitä voidaan käyttää yksin tai yhdessä hemodialyysin kanssa. Lääketieteellisen käytön lisäksi sillä on käyttöä koordinaatiokompleksikemiassa. Sen kauppanimenä on muun muassa Pneumovax, Fomepixole Serb ja Antizol.
Tekninen piirtäminen
Teknisiä piirustuksia kuitenkin tarvitaan, koska asioiden esittäminen ei yleensä onnistu puhumalla tai kirjoittamalla eikä nykyaikaista tekniikkaa pysty toteuttamaan ilman piirustuksia. Piirustusten on oltava yksikäsitteisiä ja selviä, ettei niitä pysty tulkitsemaan väärin tai ettei piirustusvirheen takia lopputuloksestakin tule virheellinen. Piirustuksen luettavuuden pitää säilyä myös kopioissa, koska useimmiten käytetään niitä eikä originaaleja. Myös tekstien pitää olla selkeitä ja yksikäsitteisiä.
Fomepitsoli
Aineen yleisiä haittavaikutuksia ovat päänsärky, huonovointisuus ja väsymys.
Tekninen piirtäminen
Teknisen piirustuksen ammatit
thumb|150px|left|Insinöörejä teknisen piirustuksen äärellä. Kuva vuodelta 1957.
Fomepitsoli
Lääketieteellinen käyttö
Fomepitsoli on alkoholidehydrogenaasin kilpaileva inhibiittori, entsyymin joka katalysoi reaktiota, jossa alkoholi hapettuu vastaavaksi aldehydiksi.
Tekninen piirtäminen
Teknisen piirustuksen ammatit
Eri alojen suunnittelijat, esimerkiksi insinöörit ja arkkitehdit ovat perinteisesti hallinneet teknisen piirustuksen menetelmät ja yleensä kohteita suunnitellessaan tuottaneet itse myös piirustuksia. Myös piirustusten lukijoiden eli työn toteuttajien on osattava lukea piirustuksia.
Fomepitsoli
Lääketieteellinen käyttö
Metanoli- tai etyleeniglykolimyrkytystapauksissa fomepitsoli annostellaan suonensisäisesti laskimoon.
Tekninen piirtäminen
Teknisen piirustuksen ammatit
Vain piirustusten tuottamiseen keskittyvissä tehtävissä Suomessa käytettiin ammattinimikkeenä aikaisemmin usein termiä "piirtäjä" tai esimerkiksi "rakennuspiirtäjä". Nykyisin vastaavaan tehtävään yleinen ammattinimike on "suunnitteluassistentti", jonka perustutkinnon voi suorittaa ammattikoulussa. Lisäksi jotkin aikuisoppilaitokset järjestävät teknisen piirtäjän ammattitutkintoon liittyvää opetusta. Opetus perustuu nykyisin tietokoneavusteiseen suunnitteluun.
Fomepitsoli
Lääketieteellinen käyttö
Lääkkeen käyttöä alkoholin aiheuttamaan punastumiseen tutkitaan.
Tekninen piirtäminen
Kuvaustyypit
thumb|150px|[[Sankt Gallenin luostarin pohjapiirros noin vuodelta 800.]]
Fomepitsoli
Metabolia
Fomepitsoli metaboloituu maksassa pääasiassa 4-karboksipyratsoliksi (noin 80–85 % annoksesta). Muita metaboliitteja ovat pyratsolit 4-hydroksimetyylipyratsoli sekä 4-karboksipyratsolin ja 4-hydroksimetyylipyratsoli N -glukuroniidi-johdokset.
Tekninen piirtäminen
Kuvaustyypit
Kappale esitetään piirustuksissa erityyppisinä kaksiulotteisina kuvauksina, kuvantoina. Kuvaustapoja on kolmea päätyyppiä: yhdensuuntaisprojektio, perspektiivi ja kaaviomaiset kuvaukset. Yhdensuuntaisprojektio voi olla koordinaattiakseleiden suhteen vino tai niiden suuntainen eli ortografinen projektio. Ortograafiset projektiot puolestaan voivat olla yhdensuuntaisia tasoprojektiota tai aksonometrisia projektioita.
Fomepitsoli
Metabolia
Terveillä koehenkilöillä 1–3.5 % annoksesta poistui virtsan mukana muuttumattomana. Metaboliitit poistuvat myös muuttumattomina samaa tietä.
Fomepitsoli voidaan poistaa myös dialyysissä.
Tekninen piirtäminen
Kuvaustyypit
Ortografiset yhdensuuntaiset tasoprojektiot ovat yleisin kuvaustapa. Niitä ovat muun muassa kone-, asema-, pohja-, leikkaus- ja julkisivupiirustukset. Aksonometrisiä projektioita käytetään, kun suunnittelukohteesta halutaan antaa kolmiulotteinen vaikutelma. Kaaviomaisella esityksellä voidaan puolestaan esittää selkeästi ja yksinkertaisesti esimerkiksi jonkin koneen toimintaperiaate, sähkökaapeleiden kulku keskusten välillä, tai palo-osastoinnin jako.
Piirustustyyppejä
thumb|300px|right|Luonnosmainen kahden pakopisteen perspektiivipiirustus vuodelta 1915. Rakennus on nimeltään [[Times Square Building, ja se sijaitsee Seattlessa Yhdysvalloissa.]]
Riippuu toteutettavasta kohteesta ja tehtävästä, millaisia piirroksia tarvitaan. Esimerkiksi rakennuslupaa haettaessa hakemukseen liitetään asemapiirros tontista sekä rakennuksen pohja-, julkisivu- ja leikkauspiirustukset. Suomessa käytettävät viralliset piirustukset ovat pystysuuntaisen A4-paperin kerrannaisia.
Luonnokset
Luonnos merkitsee suunnittelussa luonnospiirustusta tai suunnitteluvaihetta. Suunnittelua aloitettaessa piirretään usein ensin luonnoksia käsivaraisesti eli ilman viivoittimia tai tietokonetta. Myöhemmin luonnoksia tarkennetaan ja siirrytään viivoitin- tai tietokonetyöskentelyyn. Luonnospiirustukset eivät informaatiotasoltaan ole yhtä kattavia kuin esimerkiksi myöhemmät pääpiirustukset. Luonnosten perusteella piirretään tarkemmat piirustukset.
Luonnos merkitsee myös erityistä suunnitteluvaihetta, jossa luonnospiirustukset luodaan. Luonnospiirustusvaihe jakaantuu kahteen osaan: ehdotuspiirustukset (L1) ja luonnospiirustukset (L2). Luonnospiirustuksia seuraa vaihe, jossa tuotetaan alustavat tekniset suunnitelmat.
thumb|200px|right|Pohjapiirustus vuodelta 1968: ortografinen yhdensuuntaisprojektio. Yhdysvaltalaistyylinen nimiö piirustuksen alareunassa. thumb|200px|right|Julkisivupiirustus: saman rakennuksen pääty. Ortografinen yhdensuuntaisprojektio.
Asemapiirros
Asemapiirros esittää rakennuspaikan tietoja sekä ennen että jälkeen rakentamisen. Siinä ilmenee rakennuksen suhde rakennuspaikkaan, lähiympäristöön ja virallisiin määräyksiin. Esitettäviä asioita ovat muun muassa rakennusten sijainti ja koko, istutukset, pysäköintipaikat, maaston korkeussuhteet ja mahdolliseen asemakaavaan liittyvät merkinnät.
Leikkauspiirustus
Leikkauspiirroksia käytetään esittämään asioita, jotka eivät muuten näkyisi piirustuksessa. Rakennussuunnittelussa niiden avulla esitetään esimerkiksi rakennusten sisätiloja ja rakenteita. Samoin korkeussuhteet selviävät useimmiten juuri leikkauspiirustuksesta. Yleensä leikkauspiirustus esittää kohteen pystysuoraan leikattuna. Puolileikkauksessa leikataan kohde vain puoliksi. Leikkauskohta voidaan merkitä ohuella 45 asteen kulmassa olevalla vinoviivoituksella, joka voidaan jättää merkitsemättä, jos osan leikkaaminen ei tuo lisäarvoa piirustukseen. Näkymättömissä olevat muodot voidaan myös esittää katkoviivalla, mutta monimutkaisissa rakenteissa katkoviivoja tulisi liikaa, joten niitä tulisi välttää ja siksi piirtää leikkauspiirustus, joka on yleensä selkeämpi.
Pohjapiirros
Pohjapiirroksia käytetään talonrakennuksessa. Niissä on esitetty rakennus vaakasuuntaan leikattuna ja kuvista selviää yksinkertaisimmillaan vain tilajako, tarkimmillaan kaikki leikatut rakenteet. Pohjapiirrosten päälle voidaan liittää kaaviomaisena esityksenä esimerkiksi talotekniikkaan tai sisustukseen liittyviä piirroksia.
Piirustusmerkinnät
Peruselementtejä piirustuksissa ovat viivat, symbolit ja numerot. Symbolit ovat yhteisesti sovittuja piirustusmerkintöjä, jotka voivat olla standardoituja joko maakohtaisesti tai maailmanlaajuisesti. Niitä käytetään tuomaan kuviin yksinkertaisempaa esitystä silloin, kun ei ole tarkoituksenmukaista esittää piirustusten kohdetta luonnollisessa koossa. Tekniikan eri aloilla on käytössä erilaisia piirustussymboleita, peruselementit ja merkintätavat ovat yhteisiä. Kaikkiin piirustuksiin merkitään myös toteuttamiseen tarvittavia mittoja.
Piirustusten oikeaan alareunaan lisätään nimiö, josta selviää muun muassa suunnittelun kohde, mittakaava, suunnittelijan nimi ja päivämäärä.
Piirustusvälineet
Vaikka teknisessä piirustuksessa perinteiset käsin piirtämisen välineet ovat pääosin syrjäytyneet tietokoneavusteiseen suunnitteluun siirryttäessä, niitä käytetään ajoittain, erityisesti luonnosteltaessa. Käsin piirretään useimmiten erilaisilla tussikynillä, joskus myös lyijykynällä. Apuna käytetään esimerkiksi harppia, erilaisia viivaimia ja mallineita. Käsin piirtämisessä käytetään paljon mallineita, koska ne nopeuttavat piirtämistyötä ja parantavat piirustuksen ulkoasua.
Tietokoneavusteinen suunnittelu
Nykyisin suurin osa lopullisista teknisistä piirustuksista toteutetaan tietokoneavusteisella suunnittelulla (, CAD). Tietokoneiden käyttö aloitettiin suunnittelun apuvälineenä 1980-luvulla. Tietokoneella voi tehdä sekä kaksi- että kolmiulotteisia kuvia. 3D-suunnittelu on lisääntynyt paljon ja joillakin tekniikan aloilla siitä on merkittävää hyötyä. Suurin osa piirtämisestä on silti edelleen kaksiulotteista, koska valmistajat tarvitsevat edelleen perinteisiä 2d-piirustuksia. Lisäksi piirustukset voi sijoittaa piirtäessä koordinaatistoon.
Noblesse
Noblesse (hangul: 노블레스) on korealainen webtoon, jonka on käsikirjoittanut Son Jeho ja piirtänyt Lee Kwangsu. Noblessea on julkaistu vuodesta 2007 ja englanninkielinen käännös on ilmestynyt vuodesta 2014 lähtien. Sarjaa julkaisee Naver.
Juoni
Noblesse kertoo vampyyristä nimeltä Cadis Etrama Di Raizel (lyhyemmin Rai), joka on nukkunut 820 vuotta ja herää hylätystä asunnosta Etelä-Koreasta, eikä hänellä ole mitään tietoa siitä, minkälaiseksi ihmiskunta on kehittynyt. Rai päätyy kouluun, jonka rehtorina toimii hänen palvelijansa Frankenstein. Rai tutustuu myös Shinwoohon, Ikhaniin ja Yunaan, jotka ovat koulun oppilaita. Sarja seuraa Rain ja tämän ystävien seikkailuja ja paljastaa vähä vähältä Rain menneisyyttä.
Monacon Grand Prix 1985
Monacon Grand Prix 1985 oli Formula 1 -sarjan osakilpailu, joka ajettiin 19. toukokuuta 1985 Monacon katuradalla. Kilpailun voitti McLarenin Alain Prost, jolle voitto oli kauden toinen.
Kilpailu näytettiin Suomessa TV2:lla koosteena selostajana Matti Kyllönen. Kilpailu oli ensimmäinen Kyllösen selostama kilpailu. Kommentaattorina toimi Ylen ensimmäinen vakituinen F1-kommentaattori Juha Varjosaari.
Heikki Aho (jalkapalloilija)
Heikki Aho (s. 16. maaliskuuta 1983 Muurame) on suomalainen jalkapalloilija, joka edusti Veikkausliigassa Tampere Unitedia, FF Jaroa ja Tampereen Ilvestä. Hän oli pelipaikaltaan keskuspuolustaja tai oikea laitapuolustaja.
Aho on Tampereen Ilveksen kasvatti, mutta hän edusti vuosina 2000–2008 Tampere Unitedia, jonka riveissä hän voitti Suomen-mestaruuden vuosina 2001, 2006 ja 2007. Tampere Unitedissa hän kuului joukkueen avainpelaajiin kaudesta 2003 lähtien. Ahon rooli tamperelaisjoukkueessa kuitenkin pieneni kaudella 2008 ja hän päätti siirtyi kaudeksi 2009 Pietarsaaren Jaroon. Aho allekirjoitti lokakuussa 2010 kaksivuotisen jatkosopimuksen. Marraskuussa 2012 Aho palasi kasvattajaseuraansa Tampereen Ilvekseen kaksivuotisella sopimuksella.
Aho pelasi 244 Veikkausliiga-ottelua ja teki niissä seitsemän maalia.
Pai
thumb|200px|Pain kunta Äänisenrannan piirin kartalla. Pai (, suomeksi myös Pajusuo) on maaseututaajama ja maalaiskunta Karjalan tasavallan Äänisenrannan piirissä Venäjällä. Taajama sijaitsee lähellä Leningradin alueen rajaa 80 kilometriä Petroskoista etelään. Sen kautta kulkee Muurmannin rata (Pain asema). Taajamassa on 719 ja kunnassa 723 asukasta (vuonna 2012).
Maantiede ja asutus
Pain kunnan pinta-ala on 307,7 neliökilometriä. Se rajoittuu lännessä Prääsän piirin Pyhäjärven, pohjoisessa Äänisenrannan Latva-Vetkan sekä koillisessa Latvan kuntiin ja etelässä Leningradin alueeseen. Pinta-alasta valtaosa on metsää.
Seudulla virtaavia jokia ovat Musalanjoki (ven. Mužala), Njuda, Pai, Pyhäjoki (Svjatuha) ja Važa. Suurimmat järvet ovat Maloje Mužalo ja Revselgskoje. Kunnan alueella sijaitsee Širokoje-suon luonnonmuistomerkki.
Harold Mahony
Mahony voitti Wimbledonin tennisturnauksen vuonna 1896.
Pai
Maantiede ja asutus
Taajaman lisäksi kuntaan kuuluu Revselgan kylä, jossa on vain muutamia vakituisia asukkaita. Vuoden 2010 väestönlaskennan mukaan kunnan asukkaista 86 % on kansallisuudeltaan venäläisiä, 6 % valkovenäläisiä ja 2 % karjalaisia.
Historia
Pai on saanut alkunsa ensimmäisen maailmansodan aikana rakennetun Muurmannin radan 328. kilometrin pysäkistä. Nykyinen taajama on perustettu metsätyöläisten asutukseksi vuonna 1934. Neuvostoaikana Pailla oli kaupunkimaisen taajaman status (vuodesta 1951). Siellä toimi turkissovhoosi.
Talous, palvelut ja nähtävyydet
Nykyään taajamassa toimii metsänhoitoalueen konttori. Palveluja ovat keskikoulu, kulttuuritalo, lääkintäasema, vanhainkoti, posti, kauppa ja kirkko. Rakennusmuistomerkkeihin kuuluu 1800-luvulla pystytetty Merkulovan aitta Revselgan kylässä. Paissa on toisessa maailmansodassa kaatuneiden neuvostosotilaiden hautapaikka.
Oskari Frösén
thumb|250px|Oskari Frösén (edessä) ja Otto Kärki (takana) matkalla Budapestin EM-kilpailuihin 1998. Tommi Oskari Frösén (s. 24. tammikuuta 1976 Kristiinankaupunki) on suomalainen entinen korkeushyppääjä. Hän edusti IF Länkeniä ja häntä valmensi Reijo Jokela vuosina 1994–1995 ja 2005–2009. Vuosina 1996–2005 häntä valmensivat Mikko Levola ja Antti Haapalahti.
Frösén sijoittui kuudenneksi alle 20-vuotiaiden MM-kilpailuissa Lissabonissa 1994. Hän voitti alle 20-vuotiaiden Euroopan mestaruuden Nyíregyházassa 1995 tuloksella 219. Alle 23-vuotiaiden EM-kilpailuissa Turussa 1997 hän sijoittui kymmenenneksi.
Frösén sijoittui kuudenneksi Gentin EM-hallikilpailuissa 2000 tuloksella 224. Münchenin EM-kisoissa 2002 hän oli yhdeksäs ja Helsingin MM-kilpailuissa 2005 yhdestoista. Göteborgin EM-kisoissa 2006 hän sijoittui yhdeksänneksi tuloksella 227. Birminghamin EM-hallikisoissa 2007 hän oli kahdeksas. Frösén on karsiutunut loppukilpailusta Ateenan olympialaisissa 2004, Pariisin 2003, Osakan 2007 ja Berliinin 2009 MM-kilpailuissa, Budapestin EM-kilpailuissa 1998 sekä samassa kaupungissa järjestetyissä sisäratojen MM-kilpailuissa 2004.
Frösén edusti Suomea aikuisten maaottelussa ensimmäisen kerran vuonna 1996. Hän on voittanut hallimaaottelun korkeuskilpailun Tampereella 2000 ja ulkoratamaaottelussa Helsingissä 2003. Hän voitti Euroopan cupin ykkösliigan kilpailun Dublinissa 1997.
Frösén avioitui 3. toukokuuta 2008 korkeushyppääjä Niina Masalinin kanssa.
Aleksios III
Aleksios III voi tarkoittaa seuraavia:
Karate Kid (vuoden 2010 elokuva)
The Karate Kid on vuonna 2010 valmistunut kung fu -elokuva, jonka on ohjannut Harald Zwart. Elokuvan pääosissa nähdään Jackie Chan ja näyttelijä Will Smithin poika Jaden Smith. Se on uusintaversio samannimisestä elokuvasta vuodelta 1984 ja sai ensi-iltansa Yhdysvalloissa 11. kesäkuuta 2010.
Arvioita
Nyt-liitteessä neljä kriitikkoa antoi elokuvalle tähtikeskiarvon 1,8.
Pinta-alavektori
pienoiskuva|Pyöreän, tasomaisen levyn pinta-alavektori \mathbf{S} Pinta-alavektori tai suunnattu pinta-ala on rajoitetulle tasopinnalle määriteltävä vektorisuure, jonka suunta on pintaa vastaan kohtisuorassa ja jonka suuruus on pinnan pinta-ala. Jos tasopinnan pinta-ala on A ja sillä on yksikkönormaali (pintaa vastaan kohtisuora yksikkövektori), niin sen pinta-alavektori on
.
Suzukake no ki no michi de ”kimi no hohoemi o yume ni miru” to itte shimattara bokutachi no kankei wa dō kawatte shimau no ka, bokunari ni nannichi ka kangaeta ue de no yaya kihazukashii ketsuron no yōna mono
Suzukake no ki no michi de ”kimi no hohoemi o yume ni miru” to itte shimattara bokutachi no kankei wa dō kawatte shimau no ka, bokunari ni nannichi ka kangaeta ue de no yaya kihazukashii ketsuron no yōna mono on japanilaisen tyttöbändin AKB48:n 34. single. Kappale julkaistiin Japanissa 11. joulukuuta 2013. Singlen japaninkielinen nimi koostuu 78 kirjoitusmerkistä, jonka takia sen nimi on lyhennetty muotoon ”Suzukake Nanchara” (kirjaimellisesti ”Idänplataani jotain”).
Pinta-alavektori
Suunnistuvan pinnan yksikkönormaalit
Pinta-alavektori voidaan määritellä myös muille kuin tasomaisille pinnoille. Jos pinta on sileä, sille voidaan määrittää jokaisessa pisteessä kaksi yksikkönormaalia,  ja, jotka ovat toistensa vastavektorit. Pinta on suunnistettu, kun yksikkönormaaliksi valitaan toinen näistä vektorikentistä tai. Tällöin pinnalle kiinnittyy myös positiivinen kiertosuunta: jos pinnan reunakäyrää pitkin kulkemalla pinta on koko ajan vasemmalla puolella, on kyseinen puoli pinnan positiivinen puoli.
Jos on avoin joukko ja pinnalla \mathcal{S} on parametriesitys jokaisessa pisteessä, niin pinnan yksikkönormaalit ovat
.
Mikäli pinta \mathcal{S} voidaan esittää funktion kuvaajan avulla, ovat yksikkönormaalit
Etumerkki + vastaa suunnistetun pinnan positiivisen puolen yksikkönormaalia.
Myös paloittain sileät rajoitetut pinnat voidaan suunnistaa edellä esitettyjen yksikkönormaalien avulla. Tällöin pinnan \mathcal{S} pitää olla muotoa
,
missä joukot ovat keskenään pistevieraita ja  sisältyy äärellisen monen sileän Jordanin käyrän yhdisteeseen. Pinta \mathcal{S} on tällöin suunnistuva, jos jokaisen osan reuna on paloittain sileä umpinainen Jordanin käyrä. Tällöin pinta \mathcal{S} on suunnistettu, jos osat suunnistetaan siten, että kahden eri osan positiiviset kiertosuunnat ovat vastakkaiset niiden yhteisellä reunakäyrällä.
Möbiuksen nauha on hyvä esimerkki pinnasta, joka ei ole suunnistuva, koska sillä on vain yksi puoli.
Pintaelementtivektori
pienoiskuva|[[Yksikköpallo on paloittain sileä pinta, joka koostuu pallon ylä- ja alapuolikkaista ja  sekä puolikkaita yhdistävästä ympyrärenkaasta . Pallopinta voidaan suunnistaa valitsemalla yksikkönormaalin suunta kummallakin puolikkaalla esimerkiksi pinnan ulkopuolelle. Huomaa tällöin pintaelementtivektorin suunta.]] Jos on avoin joukko ja  on suunnistuva pinta, joka voidaan esittää parametrien u ja v avulla, niin pinnalle \mathcal{S} voidaan määritellä jokaisessa sen pisteessä differentiaalinen pintaelementtivektori
,
missä  tai  riippuen pinnan suunnistuksessa tehdystä valinnasta. on pinnan differentiaalinen pinta-ala-alkio.
Mikäli pinta \mathcal{S} voidaan esittää implisiittisesti funktion kuvaajana, voidaan pintaelementtivektori kirjoittaa
missä G_3 on vektorin \nabla G z-komponentti. Ts. . Etumerkki \pm valitaan siten, että pinnan \mathcal{S} suunnistus on haluttu. Esimerkiksi jos G_3>0 ja pinnan positiivisen puolen halutaan olevan positiivisen z-akselin suuntaan, valitaan etumerkki +.
Mikäli pinta \mathcal{S} voidaan esittää funktion kuvaajana, voidaan pintaelementtivektori kirjoittaa
missä etumerkki \pm valitaan kuten edellä.
Suorakulmion muotoisen tasopinnan pinta-alavektori
pienoiskuva|xy-tasossa makaavan suorakulmion pinta-alavektori \mathbf{S}Suorakulmio makaa xy-tasossa siten, että sitä rajoittavat suorat x=0, x=a, y=0 ja y=b (a, b>0). Suorakulmio on taso, jota kuvaa funktio. Näin ollen sen yksikkönormaalit ovat
.
Jos valitaan pinnan positiiviseksi puoleksi positiivisen z-akselin puoli, on suunnistetun pinnan yksikkönormaali. Pinta-alavektori on tällöin
Pinta-alavektori ristitulon avulla
pienoiskuva|Vektorien \mathbf{a} ja \mathbf{b} virittämän suunnikkaan pinta-alavektori on niiden ristitulovektori Tarkastellaan \mathbb R^3:n vektoreita \mathbf{a} ja \mathbf{b}. Mikäli nämä vektorit ovat lineaarisesti riippumattomia (eli ei-yhdensuuntaisia), ne virittävät suunnikkaan, jonka sivujen pituudet ovat ja. Vektorien välillä on mitattavissa kulma. Suunnikkas on pinta, jolla on parametriesitys, missä ja. Suunnikkaan yksikkönormaalit ovat tällöin
.
Vektorien \mathbf a ja \mathbf b virittämän suunnikkaan pinta-ala on
Positiivisen puolen valinnasta riippuen suunnikkaan pinta-alavektori on tällöin
Toisaalta ristitulon määritelmän mukaan, joten
Suunnistus määrää lopulta yksikkönormaalin suunnan, mutta valitsemalla ristitulovektorin suunta positiiviseksi puoleksi saadaan
Pallopinnan pintaelementtivektori
R-säteisen, origokeskisen pallon pintaa kuvaa karteesisissa koordinaateissa yhtälö. Muodostetaan pallopinta \mathcal{S} siten, että se koostuu kahdesta puolikkaasta, avoimesta puolipallon pinnasta (yläpuoli, jossa z>0) ja (alapuoli, jossa z<0) sekä näitä yhdistävästä R-säteisestä ympyrärenkaasta. Tällöin ja se on paloittain sileänä pintana suunnistuva. Kiinnitetään pinnan positiivinen puoli pallon ulkopuolelle.
missä ja.
Pintaelementtivektori on tällöin
Koska, niin vektori kelpaa yksikkönormaaliksi. Valitsemalla positiivinen etumerkki saadaan pinnan ulkopuolelle osoittava yksikkönormaali. Merkitään. Siis pallopinnan \mathcal{S} pintaelementtivektori jokaisessa pinnan pisteessä on
Belgian Grand Prix 1958
Belgian Grand Prix 1958 oli Formula 1 -sarjan osakilpailu, joka ajettiin 15. kesäkuuta 1958 Spa-Francorchamps'n radalla. Kilpailun voitti Tony Brooks, jolle voitto oli kauden ja uran ensimmäinen.
Rumour Has It (Adelen kappale)
”Rumour Has It” on brittiläisen laulaja-lauluntekijä Adelen kappale ja marraskuussa 2011 julkaistu neljäs single hänen toiselta studioalbumiltaan 21.
Lobo (Filippiinit)
Lobo on kunta Batangasin provinssin etelärannikolla, Filippiineillä. Sen asukasluku oli 37 798 vuonna 2007. Kuten muut Filippiinien kunnat ja kaupungit, Lobo jakautuu barangayhin, joita Lobolla on 26. Kunnan nimen on arveltu tulevan sutta tarkoittavasta lobo-sanasta.
Genera
Genera on yhdysvaltalaisen Symbolics-yhtiön käytännössä jo unhoon painuneiden Lisp-koneiden oliopohjainen käyttöjärjestelmä ja kehitysympäristö. Se on toteutettu Lisp-ohjelmointikielen eri murteilla.
Saatavuus
Saatavuus on tietotekniikassa ominaisuus, joka ilmentää sitä, kuinka varmasti järjestelmä, laite, ohjelma tai palvelu on tarvittaessa käytettävissä. .
Esimerkiksi tietojärjestelmän saatavuutta voivat heikentää järjestelmän virheet, jotka ajoittain estävät järjestelmän käytön.
Palvelun ominaisuuksiin viitattaessa merkintä 24/7 tarkoittaa, että palvelu on toiminnassa 24 tuntia vuorokaudessa seitsemänä päivänä viikossa.
Tietyissä valtionhallinnon julkaisuissa ja kaupallisten tuotteiden vanhemmissa esitteissä käytetään termiä käytettävyys tarkoituksessa saatavuus. Tieteellisissä julkaisuissa ja muissa uudemmissa julkaisuissa termi saatavuus on yleisin. Saatavuus-termiä ei kuitenkaan käytetä teollisuusautomaatiossa, jossa on pitäydytty käyttämään käytettävyys-termiä merkityksessä käytettävyys ajansuhteen.
Bart Veldkamp
Bart Veldkamp (s. 22. marraskuuta 1967 Haag) on belgialainen, alun perin alankomaalainen entinen pikaluistelija.
Albertvillen olympialaisissa 1992 Veldkamp voitti 10 000 metrillä kultamitalin. Ennen Lillehammerin olympialaisia 1994 hän ei ollut tyytyväinen Alankomaiden kovatasoisen pikaluistelujoukkueen karsintatapaan ja vaihtoi tämän takia myöhemmin Belgian kansalaiseksi. Lillehammerissa Veldkamp saavutti pronssia 10 000 metrillä. 1998 Naganon olympialaisissa Veldkamp kilpaili Belgian joukkueessa ja saavutti 5 000 metrillä pronssia, mikä oli Belgian kautta aikain ensimmäinen pikaluistelun olympiamitali.
Veldkamp lopetti uransa 2006.
Dabiq
Dabiq on kaupunki Aleppon maakunnassa Pohjois-Syyriassa. Kaupungissa oli vuoden 2004 väestönlaskennan mukaan 3 364 asukasta.
Kartografi Yaqut al-Hamawi on maininnut kaupungin 1200-luvulla ja maininnut sen olevan Umaijadien kalifi Suleimanin hautapaikka.
Vuonna 1516 lähistöllä käytiin ratkaiseva Mamelukkien ja Osmanien välinen Marj Dābiqin (Dabiqin niityn) taistelu, joka johti siihen että Osmanien valtakunta valloitti suuren osan Lähi-itää. Isis-järjestön sanomalehti ja sen verkkojulkaisu on nimetty taistelun mukaan.
Bogdan Stancu
pienoiskuva|Bogdan Stancu Bogdan Sorin Stancu (s. 28. kesäkuuta 1987 Pitești) on romanialainen jalkapalloilija, joka edustaa Turkin Superliigassa pelaavaa Gençlerbirliğiä. Oikeajalkaisen Stancun pelipaikka on hyökkääjä. Hän pelaa myös Romanian jalkapallomaajoukkueessa. Stancu on 182 senttimetriä pitkä.
Jeff Green (kilpa-autoilija)
thumb|Jeff Green Jeff Green (s. 6. syyskuuta 1962, Owensboro, Kentucky, Yhdysvallat) on yhdysvaltalainen NASCAR-kuljettaja. Hän ajaa numerolla 43 NASCAR-sarjaa, ja hänen pääsponsorinsa on Cheerios. Green oli NASCAR Sprint cup seriesissä kuusitoista kertaa kymmenen parhaan joukossa, muttei voittanut kertaakaan. NASCAR Nationwide seriesissä Green jatkaa uraansa edelleen, ja on voittanut kilpailun kuusitoista kertaa, ja on ollut huikeat 127 kertaa kilpailun kymmenen parhaan joukossa.
Bogdan Stancu
Seurajoukkueura
Stancu aloitti uransa FC Argeș Piteștissä, jossa pelasi kaudella 2005–2006 seitsemän ottelua Romanian pääsarjassa. Hän oli kauden aikana myös lainalla kakkosliigan CS Miovenissa. Vuodet 2006–2008 hän edusti Unirea Urzicenia tehden 49 liigaottelussa 11 maalia. Vuonna 2008 hän siirtyi kotimaansa suurseuraan Steaua Bukarestiin. Stancu pelasi Steauassa vuoteen 2011 asti tehden 72 liigapelissä 32 maalia. Hän pelasi neljä Mestarien liigan ottelua ja yhden Mestarien liigan karsintaottelun sekä yhdeksän Eurooppa-liigan ottelua ja kahdeksan Eurooppa-liigan karsintaottelua.
Tammikuussa 2011 Stancu lähti ensimmäistä kertaa ulkomaille, Turkin liigan Galatasarayhyn. Hän pelasi seurassa kevätkauden 2010–2011 aikana 14 peliä, joissa syntyi kaksi maalia. Tuo kausi jäi Stancun ainoaksi Turkin suurseurassa, sillä hän oli kauden 2011–2012 lainalla Ordusporissa tehden 32 Turkin Superliigan ottelussa kymmenen maalia. Siirto vakinaistettiin seuraavana kesänä ja Stancu teki kaudella 2012–2013 kymmenen maalia pelaamissaan 30 pääsarjaottelussa. Kesällä 2013 hän vaihtoi seuraa Turkissa, nyt osoitteeksi tuli niin ikään pääsarjassa pelaava Gençlerbirliği. Gençlerbirliğissäkin Stancu on saanut hyvin vastuuta ja tehnyt kolmen ensimmäisen kauden aikana 32 maalia 81 Superliigan ottelussa.
Maajoukkueura
Stancu pelasi Romanian alle 21-vuotiaiden maajoukkueessa 15 ottelua, joissa teki viisi maalia. Romanian jalkapallomaajoukkueessa hän debytoi Turkkia vastaan elokuussa 2010. Ensimmäisen arvokilpailujen karsintaottelunsa hän pelasi EM-karsntaottelussa Albaniaa vastaan syyskuussa 2010. Ensimmäinen maaottelumaali syntyi samassa pelissä. Stancu teki kaksi maalia Suomea vastaan lokakuussa 2014 EM-karsintaottelussa Helsingin olympiastadionilla Romanian voittaessa 0-2.
Stancu pelasi ensimmäisen arvokilpailujen lopputurnauksen ottelunsa Ranskaa vastaan EM-kilpailuissa 2016, ja teki samassa ottelussa rangaistuspotkusta ensimmäisen arvokilpailumaalinsa. Hän onnistui rangaistuspotkumaalissa myös seuraavassa ottelussa Sveitsiä vastaan.
Stancu on pelannut vuoden 2018 loppuun mennessä yhteensä 53 A-maaottelua, joissa hän on tehnyt 14 maalia. Hän on pelannut kolme ottelua EM-lopputurnauksessa sekä kymmenen MM- ja 15 EM-karsintaottelua.
Sylvester I
Sylvester I (k. 31. joulukuuta 335) oli katolisen kirkon paavi 31. tammikuuta 314 – 31. joulukuuta 335.
Sylvester I oli paavina kristinuskoa ensimmäisenä Rooman keisarina tunnustaneen ja tukeneen Konstantinus Suuren valtakaudella. Hänen toimikautensa oli kirkkohistorian tärkeimpiä käännekohtia, mutta silti hänestä tiedetään varsin vähän. Katolisen kirjon virallisessa paavien luettelossa (Liber pontificalis) hänestä kertovat kohdat ovat varsin niukkasanaisia, eikä niissä sanota paljon muuta kuin että hän sai lahjoituksia keisari Konstantinukselta ja että hänen isänsä nimi oli Rufinus.
Eugen Fischer
thumb|Eugen Fischer (keskellä) vuonna 1934. Eugen Fischer (5. kesäkuuta 1874 Karlsruhe Saksa – 9. heinäkuuta 1967 Freiburg im Breisgau) oli saksalainen lääkäri, antropologi ja eugeenikko, joka toimi Kaiser-Wilhelm-Institut für Anthropologie, menschliche Erblehre und Eugenik -rotuinstituutin johtajana. Hän toimi berliiniläisen Friedrich-Wilhelm-yliopiston antropologian professorina 1927–1942 ja sen rehtorina 1933–1934 ja oli merkittävä Saksan kansallissosialistisen työväenpuolueen kannattaja. left|thumb|Teoksen Grundriss der menschlichen Erblichkeitslehre und Rassenhygiene kansi.
Sylvester I
Sylvester I:n paavikautena Roomaan rakennettiin suuria kirkkoja, kuten Lateraanikirkko eli San Giovanni in Laterano ja Konstantinuksen basilika eli Vanha Pietarinkirkko nykyisen Pietarinkirkon paikalla sekä lisäksi joukko kirkkoja marttyyrien haudoille.
Eugen Fischer
Fischer kirjoitti yhdessä Edwin Baurin ja Fritz Lenzin kanssa teoksen Grundriss der menschlichen Erblichkeitslehre und Rassenhygiene (1921, "ihmisen perinnöllisyysopin ja rotuhygienian perusteet", ei suomennettu), josta muodostui saksalaisen rotuopin keskeisin teos. Fischerin osuus on sen ensimmäisessä osassa "Menschliche Erblichkeitslehre" jakso ihmisten välisistä rodullisista eroista. Teos on ilmestynyt ruotsiksi nimellä Ärftlighet och rashygien (1925). Englanniksi siitä on käännetty vain ensimmäinen osa nimellä Human Heredity (1931).
Sylvester I
Sylvester ei itse ollut läsnä Nikean kirkolliskokouksessa 325, mutta hän lähetti sinne kaksi edustajaa, joiden nimet olivat Vitus ja Vincentius. Hänet tunnetaan kirkolliskokouksen aikaan areiolaisuutta vastaan käymästään kamppailusta.
Ei tiedetä, missä määrin Sylvester I vaikutti Konstantinuksen kääntymykseen ja kristinuskon tuloon valtionuskonnoksi, mutta asiasta on useita legendoja. Myöhemmän perimätiedon mukaan Sylvester I olisi kastanut Konstantinuksen. Kuitenkin hänen aikalaisensa Eusebios Kesarealainen kirjoitti, että kasteen toimeenpani Nikomedeian piispa Eusebios Nikomedeialainen.
Sylvesterin nimeä käytettiin useita satoja vuosia myöhemmin väärennetyssä niin sanotussa Konstantinuksen lahjakirjassa.
Sylvester I on haudattu Rooman Priscillan katakombiin. Sekä katolinen että ortodoksinen kirkko kunnioittavat häntä pyhimyksenä. Hänen muistopäivänsä on katolisessa kirkossa 31. joulukuuta, joka on Suomessakin Sylvesterin nimipäivä, ortodoksisessa kirkossa 2. tammikuuta.
Ultrabook
Intel esitteli Ultrabook-konseptin vuoden 2011 Computex-tapahtuman yhteydessä. Ultrabookien pitää olla ohuita (alle 21 millimetriä), kuluttaa vähän virtaa ja oltava nopeita. Viimeksi mainitun vaatimuksen takia tietokoneissa on oltava SSD-massamuisti edullisempien kiintolevyjen sijaan. Lisäksi Ultrabookien koteloiden pitää noudattaa niin sanottua unibody-rakennetta. Intel on myös vaatinut 5–8 tunnin akkukestoa.
Ultrabookeja on useasti verrattu Applen MacBook Air -kannettaviin. Ultrabookeissa on Mac OS X:n sijaan Windows-käyttöjärjestelmä.
Intelin tarkoituksena on tuoda kosketusnäytöt seuraavan sukupolven Ultrabookeihin. Myös NFC-yhteensopivuus on mahdollinen.
Aiheesta muualla
Ultrabook
Niko Snellman
Niko Snellman (s. 12. maaliskuuta 1988 Tampere) on suomalainen uransa lopettanut jääkiekkoilija. Hän pelasi SM-liigassa 11 runkosarja- ja yhden playoff-ottelun Tampereen Ilveksessä. Jäähyminuutteja kertyi 49. Snellmania luonnehdittiin puhdaspiirteiseksi voimahyökkääjäksi, joka oli isokokoinen ja vahva ja taklasi aktiivisesti. Snellman teloi Jokereiden Simo Mälkiän ottelussa 18.2.2010. Mälkiä joutui lopulta lopettamaan uransa välikohtauksen vuoksi. Kiekollista taitoa Snellmanilla ei ollut tähtiluokkaan asti, mutta riittävästi SM-liigatasolle.
Ura
Snellman on Tampereen Ilveksen kasvatti. Hän voitti joukkueessa Suomenmestaruuden B-nuorissa vuonna 2006 ja C-nuorissa vuonna 2004. Nashville Predators varasi Snellmanin neljännellä kierroksella 105. pelaajana NHL:n varaustilaisuudessa 2006. Samana kesänä myös WHL-joukkue Regina Pats varasi hänet 41. pelaajana CHL:n varaustilaisuudessa.
Kesällä 2006 Snellman harjoitteli Ilveksen SM-liigaringissä ja siirtyi kaudeksi 2006–07 Regina Patsiin. Yhden siellä vietetyn vuoden jälkeen hän palasi Suomeen suorittamaan asepalvelustaan ja siirtyi takaisin Ilvekseen kaksivuotisella sopimuksella kaudeksi 2007–2008. Snellman kuitenkin pelasi koko runkosarjan Ilveksen A-nuorissa ja oli 137 minuutillaan koko A-nuorten SM-liigan jäähypörssin toinen SaiPan Kimmo Vesterisen jälkeen. Hän teki SM-liigadebyyttinsä pudotuspeleissä 18. maaliskuuta 2008 puolivälieräottelussa Kärppiä vastaan ja antoi ottelussa syötön Ville Korhosen 2–0-maaliin.
Snellmanin kauden 2008–2009 pilasi paha loukkaantuminen. Hän ei pelannut otteluakaan SM-liigassa, mutta miesten pelit tulivat tutuksi 11 runkosarja - ja kahden playoff-ottelun verran Mestis-joukkue Lempäälän Kisasta. Snellman pelasi kauden aikana myös viisi runkosarjaottelua Ilveksen A-nuorissa. Huhtikuussa 2009 hän teki Ilveksen liigajoukkueen kanssa vuoden mittaisen jatkosopimuksen. Kaudella 2009–2010 Snellman pelasi ensimmäiset SM-liigan runkosarjaottelunsa tehden 11 ottelussa yhden syöttöpisteen. Hän keräsi myös niihin nähden runsaat 49 jäähyminuuttia. Suurimman osan kaudestaan Snellman pelasi kuitenkin lainalla LeKissä tehden 17 runkosarjaottelussa tehot 3+4=7.
Jäätyään vapaaksi agentiksi kevään 2010 jälkeen Snellman löysi uuden osoitteen vasta marraskuussa siirryttyään Mestiksen nousijajoukkue Kiekko-Laserin vahvuuteen. Hänen kautensa jäi kuitenkin vain viiden ottelun mittaiseksi polvivamman vuoksi. Kaudeksi 2011–2012 Snellman siirtyi yksivuotisella sopimuksella Jokipoikiin.
Muuta
Myös Snellmanin isoveljet Ville ja Mika ovat pelanneet jääkiekkoa, Ville SM-liigassa asti.
Sarah Hendrickson
Sarah Hendrickson (s. 1. elokuuta 1994) on yhdysvaltalainen uransa lopettanut mäkihyppääjä ja lajin maailmanmestari. Hän edusti Womens Ski Jumping USA.
Hendrickson voitti kultaa Val di Fiemmen maailmanmestaruuskisoissa 2013 normaalimäen kilpailussa. Falunin MM-kilpailuissa 2015 hän oli kuudes. Hän sai junioreiden MM-kilpailuissa pronssia Hinterzartenissa 2010 ja hopeaa Erzurumissa 2012.
Hendrickson voitti kaikkien aikojen ensimmäisen mäkihypyn naisten maailmancup-osakilpailun Lillehammerissa 3. joulukuuta 2011. Hän voitti samalla kaudella myös Hinterzartenin toisen osakilpailun, Val di Fiemmen ja Ljubnon molemmat kilpailut, Zaōn ensimmäisen ja kolmannen osakilpailun sekä Holmenkollenin osakilpailun. Kokonaiskilpailun voiton hän varmisti kauden kolmanneksi viimeisessä osakilpailussa. Kaudella 2012–2013 hän voitti Sotšissa, Hinterzartenissa, Trondheimissa ja Holmenkollenilla. Maailmancupin kokonaiskilpailussa hän sijoittui toiseksi.
Continental Cupissa Hendrickson saavutti ensimmäisen voittonsa Zakopanessa helmikuussa 2009. Kaikkiaan hän on voittanut neljä osakilpailua.
Linux User and Developer
Linux User and Developer on vuonna 1999 perustettu aikakauslehti, joka keskittyy Linux-ytimeen ja Linux-käyttöjärjestelmään. Lehden julkaisija on Future PLC (aiempi julkaisija Imagine Publishing).
Togoro Kotia
Togoro Kotia on maalaiskunta Moptin alueen Ténenkoun piirissä Malissa. Sen keskuskylä Sossobé sijaitsee Nigerjoen tulva-alueella 30 kilometriä Ténenkousta koilliseen. Kunnassa on 13 700 asukasta (vuonna 2009).
Togoro Kotian kunnan pinta-ala on 1 000 neliökilometriä. Se rajoittuu lännessä Ténenkoun piirin Ouro Ardon, Diondiorin ja Togoré-Coumbén sekä pohjoisessa Moptin piirin Dialloubén, idässä Socouran ja etelässä Koubayen ja Salsalbén kuntiin. Seutu kuuluu Sahelin vyöhykkeeseen.
Kuntaan kuuluu 13 kylää ja useita pikkukyliä. Asukkaat ovat etupäässä fulbeja ja bozoja. Paikallisia elinkeinoja ovat maanviljely, karjanhoito, kalastus, käsityöammatit ja kaupankäynti.
SMS Friedrich Carl (1867)
SMS Friedrich Carl oli Preussin laivaston panssarifregatti. Alus kuului vuodesta 1867 alkaen Pohjois-Saksan liiton laivastoon ja edelleen vuodesta 1871 se kuului Saksan keisarikunnan laivastoon.